stanford-oval/wikipedia huggingface dataset:
อภิวัฒน์ แจ่มเจริญ

อภิวัฒน์ แจ่มเจริญ ชื่อเล่น ก๊อก 31 มีนาคม พ.ศ. 2534 เป็นกองกลางฟุตซอลชาวไทย สังกัดสโมสรฟุตซอลชลบุรี บลูเวฟ และฟุตซอลทีมชาติไทย
อภิวัฒน์มีส่วนช่วยให้ทีมชาติไทยชนะการแข่งขันกีฬาฟุตซอลในซีเกมส์ 2011 ตลอดจนทำหน้าที่เป็นนักกีฬาฟุตซอลทีมชาติไทยในการแข่งขันฟุตซอลชิงแชมป์อาเซียน ครั้งที่ 9 และทำหน้าที่เป็นนักฟุตซอลทีมชาติไทยในการแข่งขันฟุตซอลชิงแชมป์โลก 2012  โดยสวมเสื้อหมายเลข 10 ทั้งนี้ เขามีอาการบาดเจ็บข้อเท้าเมื่อครั้งอุ่นเครื่องกับทีมชาติปานามา โดยแพทย์ประจำทีมได้เปิดเผยว่า เขาสามารถที่จะลงแข่งในวันที่ 1 พฤศจิกายนเมื่อครั้งที่พบกับทีมชาติคอสตาริกา รวมถึงอภิวัฒน์ยังเป็นผู้ส่งบอลให้เจษฎา ชูเดช ทำประตู เมื่อครั้งที่พบกับทีมชาติปารากวัย
ประวัติ

ในเดือนกันยายน พ.ศ. 2555 อภิวัฒน์ได้ย้ายจากสโมสรฟุตซอลลำปางมาร่วมทีมกับสโมสรฟุตซอล ธอส. อาร์แบค
วันที่ 20 มกราคม พ.ศ. 2556 อภิวัฒน์ได้ร่วมกับสโมสรฟุตซอล ธอส. อาร์แบค เข้าแข่งขันรายการยูเมะฟุตซอลเอฟเอคัพ 2012 เมื่อครั้งที่พบกับสโมสรฟุตซอลสุราษฎร์ธานี ที่จัดขึ้น ณ สนามแฟชั่นไอส์แลนด์ จากนั้น เขายังมีส่วนร่วมให้แก่ทีมชลบุรีบูลเวฟ โดยเป็นผู้ทำประตูที่ 100 ให้แก่ทีมเมื่อครั้งที่มีการแข่งขันไทยแลนด์ฟุตซอลลีกฤดูกาล 2012-2013 เมื่อครั้งที่พบกับทีมนนทบุรี ที่โรงเรียนชลกันยานุกูล ณ วันที่ 6 กุมภาพันธ์ ของปีเดียวกันนี้ และเป็นหนึ่งในผู้ทำประตูเมื่อครั้งที่พบกับสโมสรฟุตซอลกรุงเทพมหานครในวันที่ 27 กุมภาพันธ์ ของปีเดียวกันนี้ ต่อมา ในวันที่ 13 มีนาคม อภิวัฒน์ร่วมเล่นให้แก่ทีมชลบุรีบูลเวฟเมื่อครั้งที่พบกับสโมสรฟุตซอลแคท เทเลคอม รวมถึงมีส่วนร่วมในการแข่งขันเมื่อครั้งที่พบกับทีมลำปางยูไนเต็ด ณ วันที่ 9 มีนาคม ที่สนามลำปางยูไนเต็ด ตลอดจนเมื่อครั้งที่พบกับสโมสรฟุตซอลราชนาวี ณ วันที่ 16 มีนาคม ที่แฟชั่นไอส์แลนด์ และเป็นหนึ่งในผู้ทำประตูเมื่อครั้งที่พบกับทีมสโมสรฟุตซอลการท่าเรือไทย ณ วันที่ 24 มีนาคม
เกียรติประวัติ > รางวัลระดับทีมชาติ

ฟุตซอลชิงแชมป์เอเชีย รองชนะเลิศ (1): 2024
ฟุตซอลชิงแชมป์แห่งชาติอาเซียน (1): 2022
เกียรติประวัติ > รางวัลส่วนบุคคล

ผู้เล่นยอดเยี่ยม ฟุตซอลเอฟเอคัพ ฤดูกาล 2562
แหล่งข้อมูลอื่น

แฟนพันธุ์แท้ อภิวัฒน์ แจ่มเจริญ ที่เฟซบุ๊ก
| ด ค กรายชื่อนักกีฬาทีมชาติไทย – ฟุตซอลชิงแชมป์โลก 2012 |
| --- | --- | --- |
|  1 ประกิต  2 ก้องหล้า  3 นที  4 ปิยพันธุ์  5 จิรวัฒน์  6 ธนัญชัย  7 กฤษดา  8 เจษฎา  9 ศุภวุฒิ  10 อภิวัฒน์  11 ณัฐวุฒิ  12 สุรพงษ์  13 อารีฟ  14 เกียรติยศ  ผู้ฝึกสอน: วิคเตอร์  |  1 ประกิต  2 ก้องหล้า  3 นที  4 ปิยพันธุ์  5 จิรวัฒน์  6 ธนัญชัย  7 กฤษดา  8 เจษฎา  9 ศุภวุฒิ  10 อภิวัฒน์  11 ณัฐวุฒิ  12 สุรพงษ์  13 อารีฟ  14 เกียรติยศ  ผู้ฝึกสอน: วิคเตอร์  |  |
| ด ค กรายชื่อนักกีฬาทีมชาติไทย – ฟุตซอลชิงแชมป์โลก 2021 |
| --- | --- | --- |
|  1 คณิศร  2 อรุษ  3 วรศักดิ์  4 พรมงคล  5 รณชัย  6 จิรวัฒน์  7 กฤษดา  8 เจษฎา  9 ศุภวุฒิ  10 วรุฒ  11 มูฮัมหมัด  12 คฑาวุธ  13 ชัยวัฒน์  14 อภิวัฒน์  15 นาวิน  16 พีรพัฒน์  ผู้ฝึกสอน: รักษ์พล   |  1 คณิศร  2 อรุษ  3 วรศักดิ์  4 พรมงคล  5 รณชัย  6 จิรวัฒน์  7 กฤษดา  8 เจษฎา  9 ศุภวุฒิ  10 วรุฒ  11 มูฮัมหมัด  12 คฑาวุธ  13 ชัยวัฒน์  14 อภิวัฒน์  15 นาวิน  16 พีรพัฒน์  ผู้ฝึกสอน: รักษ์พล   |  |
| ด ค กรายชื่อนักกีฬาทีมชาติไทย – ฟุตซอลชิงแชมป์โลก 2024 |
| --- | --- | --- |
|  1 อรุษ  2 ณรงค์ศักดิ์  3 อลงกรณ์  4 กฤษณ์  5 อิทธิชา  6 จิรวัฒน์  7 กฤษดา  8 วรศักดิ์  9 ศุภวุฒิ  10 สราวุท  11 มูฮัมหมัด  12 คฑาวุธ  13 รณชัย  14 อภิวัฒน์  ผู้ฝึกสอน: โรดริโก   |  1 อรุษ  2 ณรงค์ศักดิ์  3 อลงกรณ์  4 กฤษณ์  5 อิทธิชา  6 จิรวัฒน์  7 กฤษดา  8 วรศักดิ์  9 ศุภวุฒิ  10 สราวุท  11 มูฮัมหมัด  12 คฑาวุธ  13 รณชัย  14 อภิวัฒน์  ผู้ฝึกสอน: โรดริโก   |  |
เคอ เจิ้นตง

| เคอ เจิ้นตง |
| --- | --- |

สารนิเทศภูมิหลัง
เกิด: 18 มิถุนายน พ.ศ. 2534 (33 ปี) เคอ เจียข่าย
อาชีพ: นักร้อง, นักแสดง
ฐานข้อมูล
IMDb
ไค เคอ หรือ เคอ เจิ้นตง (จีนตัวย่อ: 柯震东; จีนตัวเต็ม: 柯震東; พินอิน: Kē Zhèndōng; ชื่อภาษาอังกฤษ: Kai Ko) หรือชื่อเกิด เคอเจียข่าย เป็นนักร้องและนักแสดงไต้หวันที่มีชื่อเสียง เกิดเมื่อวันที่ 18 มิถุนายน พ.ศ. 2534
ผลงาน

| ปี | ชื่อเล่น | รับบท | หมายเหตุ |
| --- | --- | --- | --- |
| 2011 | You Are the Apple of My Eye | Ko Ching-teng | Golden Horse Awards for Best New Actor Chinese Film Media Awards for Best New Actor |
| 2012 | When a Wolf Falls in Love with a Sheep | Tung / Wolf |  |
| 2013 | Machi Action | Face (stand-in) | Cameo |
| 2013 | Together | A-tzu |  |
| 2013 | Tiny Times | Gu Yuan |  |
| 2013 | Tiny Times 2 | Gu Yuan |  |
| 2013 | Dive in 2013 | Ke Dong | Short film |
| 2014 | Dive in 2014 | Ke Dong | Short film |
| 2014 | Tiny Times 3 | Gu Yuan |  |
| 2015 | Tiny Times 4 | Gu Yuan | Scenes edited out due to drug use conviction |
| 2016 | The Road to Mandalay | Ah Guo |  |
| 2017 | Mon Mon Mon Monsters | Student on bus | Cameo |
| 2020 | A Choo | Wang Yi-zhi |  |
| 2021 | Till We Meet Again | Shi Xiao Lun |  |
| 2021 | Moneyboys | Liang Fei |  |
| 2021 | Grit | Croc / Xiao Yu |  |
แหล่งข้อมูลอื่น

เคอเจิ้นตง เซ่นคดียาเสพติดสูญรายได้หลายสิบล้านเหรียญโฆษณาแห่ยกเลิกสัญญา[ลิงก์เสีย]
เจ้าของหนังโล่ง! ทางการจีนยกเลิกโทษแบนคดียาเสพติด เจย์ซี-เคอเจิ้นตง เก็บถาวร 2015-06-19 ที่ เวย์แบ็กแมชชีน
เค่อเจิ้นตง และ เจี๋ยนม่านชู โคจรมาพบกันใน When a Wolf Falls in Love with a Sheep[ลิงก์เสีย]
แฟนคลับไคเคอในเมืองไทย
หูกระต่าย (แก้ความกำกวม)

หูกระต่าย สามารถหมายถึง
ผ้าผูกคอหูกระต่าย - ผ้าผูกคอที่ใช้ในพิธีการ
หมวกหูกระต่าย เครื่องแต่งกายที่มีลักษณะเหมือนหูของกระต่าย พบได้ใน
เพลย์บอยบันนี (Playboy Bunny) - พนักงานเสิร์ฟในเพลย์บอยคลับ
อุซะงิมิมิ - ผู้ใส่ชุดเหมือนกระต่ายในการ์ตูนญี่ปุ่น
พรรณไม้หลายชนิด
หวายหูกระต่าย
กระบองเพชรหูกระต่าย
กล้วยไม้หูกระต่าย
ลีลาวดีขาวพวง
เงื่อนหูกระต่าย - ลักษณะของการผูกเชือกอย่างหนึ่ง
ไม้ขวางเรืออันที่สุดของหัวเรือหรือท้ายเรือ หรือเรียกว่า กระทงเหิน
หุ่นยนต์อ่อน

หุ่นยนต์ขาอ่อนมีล้อสามารถเคลื่อนที่บนพื้นดิน
หุ่นยนต์อ่อน เป็นสาขาย่อยของวิทยาการหุ่นยนต์ที่เกี่ยวข้องกับการออกแบบ การควบคุม และการผลิตหุ่นยนต์ที่ประกอบด้วยวัสดุที่ยืดหยุ่นได้ แทนที่จะเป็นข้อต่อและโครงสร้างแบบแข็ง  เมื่อเทียบกับหุ่นยนต์ที่มีโครงสร้างแบบแข็งที่สร้างจากโลหะ เซรามิก และพลาสติกแข็งแล้ว ความยืดหยุ่นของหุ่นยนต์แบบอ่อนช่วยเพิ่มความปลอดภัยเมื่อทำงานใกล้ชิดกับมนุษย์  หรือทำงานกับสิ่งที่บอบบางได้
ประเภทและการออกแบบ

เป้าหมายของหุ่นยนต์อ่อนคือการออกแบบและสร้างหุ่นยนต์ที่มีโครงสร้างและอุปกรณ์อิเล็กทรอนิกส์ที่ยืดหยุ่น ในหุ่นยนต์อ่อนบางชนิด ความยืดหยุ่นอาจจะถูกจำกัดอยู่เฉพาะในส่วนที่จำเป็นของหุ่นยนต์เท่านั้น ตัวอย่างเช่น แขนหุ่นยนต์ที่มีลำตัวแข็งสามารถใช้ปลายมือจับที่อ่อนนุ่มเพื่อจับและจัดการวัตถุที่บอบบางหรือมีรูปร่างไม่สม่ำเสมอได้อย่างอ่อนโยน  หรือหุ่นยนต์เคลื่อนที่ที่มีลำตัวแบบแข็งส่วนบางชนิดอาจใช้ชิ้นส่วนที่ยืดหยุ่นเฉพาะในส่วนที่จำเป็น เช่น แผ่นรองเท้าเพื่อดูดซับแรงกระแทกหรือข้อต่อแบบสปริงเพื่อจัดเก็บและปลดปล่อยพลังงานศักย์ยืดหยุ่น อย่างไรก็ตาม สาขาของหุ่นยนต์อ่อนมักมุ่งเน้นไปที่การสร้างเครื่องจักรที่อ่อนเป็นหลักหรือทั้งหมด หุ่นยนต์ที่มีร่างกายอ่อนนุ่มทุกส่วนมีความสามารถแตกต่างจากหุ่นยนต์ที่แข็ง เช่น ความยืดหยุ่น ซึ่งช่วยให้หุ่นยนต์สามารถเปลี่ยนรูปร่างเพื่อเข้าไปในสถานที่ที่ร่างกายแข็งไม่สามารถเข้าถึงได้ ซึ่งอาจเป็นประโยชน์ในการบรรเทาทุกข์ภัยพิบัติ นอกจากนี้ หุ่นยนต์อ่อนยังปลอดภัยกว่าสำหรับสัมผัสร่างกายมนุษย์หรือการใช้งานภายในร่างกายมนุษย์อีกด้วย
การออกแบบหุ่นยนต์อ่อนมักมีแรงบันดาลในจากธรรมชาติโดยเฉพาะจากสัตว์น้ำ เนื่องจากสัตว์ต่างๆ นั้นมีส่วนประกอบที่อ่อนนุ่มเป็นส่วนใหญ่ แลสัตว์ดังกล่าวสามารถใช้ประโยชน์จากความอ่อนนุ่มดังกล่าวเพื่อการเคลื่อนไหวอย่างมีประสิทธิภาพในสภาพแวดล้อมที่ซับซ้อนในบริเวณต่าง ๆ ของโลก  ด้วยเหตุนี้ หุ่นยนต์อ่อนจึงมักได้รับการออกแบบให้มีลักษณะเหมือนสัตว์ โดยเฉพาะสิ่งมีชีวิตที่นิ่มอย่างเช่น ปลาหมึก อย่างไรก็ตาม การออกแบบและการควบคุมหุ่นยนต์อ่อนนั้นยากและซับซ้อนกว่าหุ่นยนต์ที่ลำตัวแข็ง เนื่องจากหุ่นยนต์อ่อนมีความต้านทานเชิงกลต่ำ ความยืดหยุ่นของหุ่นยนต์อ่อนที่ทำให้มันมีความสามารถที่แตกต่างนี้เองที่เป็นความท้าทายในการควบคุมหุ่นยนต์เหล่านี้ นอกจากนั้น คณิตศาสตร์ที่พัฒนามาตลอดหลายศตวรรษที่ผ่านมาเพื่อการออกแบบวัตถุแข็งไม่สามารถนำมาใช้กับหุ่นยนต์ชนิดอ่อนได้ ด้วยเหตุนี้ การออกแบบหุ่นยนต์อ่อนจึงนิยมใช้เครื่องมือออกแบบอัตโนมัติ เช่น อัลกอริทึมเชิงวิวัฒนาการ ซึ่งทำให้สามารถออกแบบและปรับให้รูปร่าง คุณสมบัติของวัสดุ และตัวควบคุมของหุ่นยนต์อ่อนได้พร้อมกันและโดยอัตโนมัติสำหรับงานที่กำหนด
โมเดลพิมพ์ 3 มิติที่มีลักษณะคล้ายปลาหมึก
สโมสรฟุตบอลเอตวล

สโมสรฟุตบอลเอตวล เป็นอดีตสโมสรฟุตบอลอาชีพในเอสลีก ของประเทศสิงคโปร์ ระหว่างปี 2010 – 2012 คำว่า "เอตวล"(Étoile) แปลว่า"ดวงดาว"ในภาษาฝรั่งเศส โดยทีมนี้ใช้นักเตะสัญชาติฝรั่งเศสเป็นหลัก นับเป็นทีมต่างชาติทีมที่ 8 ของเอส.ลีก แต่กลับเป็นทีมต่างชาติทีมแรกที่สามารถคว้าแชมป์ลีกสูงสุดมาครองได้ ทันทีที่ตั้งทีมมา แต่ไม่ได้เล่นรายการระดับทวีป เพราะเอตวลเป็น 1 ในบรรดาสโมสรที่บริหารงานไม่ผ่านเกณฑ์ที่สมาพันธ์ฟุตบอลแห่งเอเชีย (เอเอฟซี) ได้วางไว้ ทำให้ทีม แทมปิเนสโรเวอร์ ได้สิทธิ์ไปเล่นแทน
เกียรติประวัติ > ฟุตบอลลีก

เอสลีก:
ชนะเลิศ (1):  2010
เกียรติประวัติ > ฟุตบอลถ้วย

Singapore League Cup:
ชนะเลิศ (1):  2010
Singapore Charity Shield:
รองชนะเลิศ (1): 2011
แหล่งข้อมูลอื่น

Official Website เก็บถาวร 2010-05-17 ที่ เวย์แบ็กแมชชีน
S.League.Com: Étoile FC and Beijing Guoan to play in S.League 2010 เก็บถาวร 2010-01-24 ที่ เวย์แบ็กแมชชีน
TODAYonline.Com: Sports: "Voila, and the French are here" เก็บถาวร 2010-01-21 ที่ เวย์แบ็กแมชชีน
TODAYonline.Com: Sports: Get ready for some French flair เก็บถาวร 2010-01-30 ที่ เวย์แบ็กแมชชีน
ChannelNewsAsia.Com: France's Étoile FC named as 11th team for 2010 S.League season เก็บถาวร 2011-06-29 ที่ เวย์แบ็กแมชชีน
ChannelNewsAsia.Com: Football: French and Chinese team expected to add more buzz to S.League เก็บถาวร 2011-06-04 ที่ เวย์แบ็กแมชชีน
TheNewPaper: Bonjour, S-League เก็บถาวร 2010-01-26 ที่ เวย์แบ็กแมชชีน
AsiaOne.Com: French club Etoile one of two new S-League teams
早报体育: 取代韩国超红和文莱DPMM 北京国安法国埃图瓦勒角逐新联赛
法国球队加盟新联赛 国安预备队对抗欧洲力量_中国足球_体育_腾讯网
Tempointeraktif.Com - Liga Singapura Sertakan Klub Eropa
Reuters: French and Chinese sides enter Singapore league for 2010 เก็บถาวร 2010-03-05 ที่ เวย์แบ็กแมชชีน
Kallangroar.com: Étoile FC เก็บถาวร 2010-01-21 ที่ เวย์แบ็กแมชชีน
Foot69: Singapore, a trampoline for the stars (French)
อินเชียง

ขุนนางของรัฐจ๊กก๊ก
| อินเซียง (อิ๋น ฉ่าง) |
| --- | --- |
尹賞

เจ้ากรมนครบาล (執金吾 จื๋อจินอู๋)
ดำรงตำแหน่ง ค.ศ. ? (?) – ค.ศ. ? (?)
กษัตริย์: เล่าเสี้ยน
นายทะเบียน (主簿 จู่ปู้)
ดำรงตำแหน่ง ค.ศ. ? (?) – ค.ศ. 228 (228)
กษัตริย์: โจยอย
 
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
อาชีพ: ขุนนาง

อินเชียง หรือ อินซง มีชื่อในภาษาจีนกลางว่า อิ๋น ฉ่าง (จีน: 尹賞; พินอิน: Yǐn Shǎng) เป็นขุนนางของรัฐจ๊กก๊กในยุคสามก๊กของจีน เดิมรับราชการในวุยก๊ก ภายหลังแปรพักตร์มาเข้าด้วยจ๊กก๊กแล้วได้เป็นขุนนางตำแหน่งเจ้ากรมนครบาลในราชสำนักจ๊กก๊ก
ประวัติ

อินเซียงเป็นชาวอำเภอเอ๊กก๋วน (冀縣/兾縣 จี้เซี่ยน) เมืองเทียนซุย (天水郡 เทียนฉุ่ยจฺวิ้น) ซึ่งปัจจุบันคืออำเภอกานกู่ มณฑลกานซู่ เริ่มรับราชการในตำแหน่งนายทะเบียน (主簿 จู่ปู้) ในที่ว่าการของเมืองเทียนซุยของรัฐวุยก๊กในยุคสามก๊ก
ในปี ค.ศ. 228 จูกัดเหลียงอัครมหาเสนาบดีและผู้สำเร็จราชการแห่งจ๊กก๊กที่เป็นรัฐอริของวุยก๊กได้เปิดการทัพบุกวุยก๊กครั้งแรก โดยเข้ายึดเขากิสาน (祁山 ฉีซาน; พื้นที่ภูเขาโดยรอบบริเวณที่เป็นอำเภอหลี่ มณฑลกานซู่ในปัจจุบัน) เวลานั้นอินเชียงพร้อมด้วยเพื่อนร่วมราชการได้แก่เกียงอุย เลี้ยงซี (梁緒 เหลียง ซฺวี่) เลี้ยงเขียน (梁虔 เหลียง เฉียน) และคนอื่น ๆ กำลังอยู่ในระหว่างการเดินทางตรวจราชการกับม้าจุ้น (馬遵 หม่า จุน) เจ้าเมืองเทียนซุย ม้าจุ้นทราบข่าวการบุกของจ๊กก๊กและได้ยินว่าหลายอำเภอในเมืองเทียนซุยแปรพักตร์ไปเข้าด้วยข้าศึก ม้าจุ้นจึงระแวงว่าเกียงอุย เลี้ยงเขียน และคนอื่น ๆ กำลังเดินทางเพื่อไปสวามิภักดิ์ต่อจ๊กก๊กด้วย ม้าจุ้นจึงหนีไปในเวลากลางคืนและไปหลบภัยที่อำเภอเซียงเท้ง (上邽縣 ช่างกุยเซี่ยน; ปัจจุบันอยู่ในเขตนครเทียนฉุ่ย มณฑลกานซู่)
เมื่อเกียงอุย อินเชียง และคนอื่น ๆ รู้ว่าม้าจุ้นละทิ้งพวกตนและหนีไปเพียงลำพัง จึงพยายามไล่ตามม้าจุ้นไปแต่ไม่ทัน พวกเขาถูกปฏิเสธไม่ให้เข้าไปในอำเภอเซียงเท้งเมื่อทั้งหมดเดินทางมาถึง เกียงอุยจึงนำทั้งหมดไปยังอำเภอเอ๊กก๋วน (冀縣/兾縣 จี้เซี่ยน; ปัจจุบันคืออำเภอกานกู่ มณฑลกาซู่) แต่ขุนนางผู้รักษาอำเภอเอ๊กก๋วนก็ปฏิเสธไม่ให้พวกเขาเข้ามาเช่นกัน อินเชียง เกียงอุย เลี้ยงซี เลี้ยงเขียน และคนอื่น ๆ เห็นว่าพวกตนไม่มีทางเลือกอื่น จึงเข้าไปสวามิภักดิ์แปรพักตร์เข้าด้วยจ๊กก๊ก ภายหลังทั้งหมดได้รับราชการเป็นขุนนางตำแหน่งสูงในราชสำนักจ๊กก๊ก อินเซียงได้ดำรงตำแหน่งเป็นเจ้ากรมนครบาล (執金吾 จื๋อจินอู๋) อินเชียงเสียชีวิตก่อนการล่มสลายของจ๊กก๊กในปี ค.ศ. 263
ในนิยายสามก๊ก

ในนวนิยายอิงประวัติศาสตร์เรื่องสามก๊กในศตวรรษที่ 14 อินเชียงเป็นนายทะเบียนในเมืองเทียนซุย หลังเกียงอุยสวามิภักดิ์ต่อจ๊กก๊ก ม้าจุ้นและแฮหัวหลิมระแวงว่าอินเชียงและเลี้ยงซีจะแอบสมคบกับเกียงอุยเป็นไส้ศึกอยู่ภายในเมืองเทียนซุย จึงคิดจะจับทั้งคู่สังหารเสีย ในเวลากลางคืนแฮหัวหลิมจึงส่งคนไปเชิญอินเชียงและเลี้ยงซีมาพบหลายครั้ง หวังจะลวงมาสังหาร แต่อินเชียงและเลี้ยงซีเข้าใจสถานการณ์จึงไม่ได้ไปพบแฮหัวหลิม และนำทหารใต้บังคับบัญชาไปเปิดประตูเมืองให้ทัพจ๊กก๊กเข้าเมือง และเข้าสวามิภักดิ์ต่อจ๊กก๊ก อินเชียงได้รับได้รับการแต่งตั้งจากจูกัดเหลียงเป็นให้นายอำเภออุยก๋วน (冀城令 จี้เฉิงลิ่ง)
ดูเพิ่ม

รายชื่อบุคคลในยุคสามก๊ก
สาระแน ห้าวเป้ง!!

| สาระแน ห้าวเป้ง!! |
| --- | --- |

กำกับ: นฤบดี เวชกรรม
บทภาพยนตร์: กฤษณะ จิตรเนาวรัตน์ ขจรศักดิ์ แก้วกาหลง อรรถพล คมขำ กัญจนา ขันจำนงค์ นฤบดี เวชกรรม
อำนวยการสร้าง: นาคร ศิลาชัย อัครพล เตชะรัตนประเสริฐ
นักแสดงนำ: พงศ์พิชญ์ ปรีชาบริสุทธิ์กุล เสกสรร รัตนพรพิศ วิลลี่ แมคอินทอช นาคร ศิลาชัย เกียรติศักดิ์ อุดมนาค โก๊ะตี๋ อารามบอย ยืนยง โอภากุล Baby Vox RE.V หม่ำ จ๊กมก
ดนตรีประกอบ: Happi Na ร้องโดย โจอี้ บอย, วิลลี่, เปิ้ล, หอย
ผู้จัดจำหน่าย: สหมงคลฟิล์ม อินเตอร์เนชั่นแนล ลักษ์ฟิล์ม
วันฉาย: 30 เมษายน พ.ศ. 2552
ประเทศ: ประเทศไทย
ภาษา: ไทย
ทำเงิน: 91.94 ล้านบาท
ต่อจากนี้: สาระแนสิบล้อ
ข้อมูลจากสยามโซน
สาระแน ห้าวเป้ง!! เป็นภาพยนตร์เรื่องแรกของ ลักษ์ฟิล์ม และร่วมมือกับ สหมงคลฟิล์ม อินเตอร์เนชั่นแนล โดยเป็นการนำรายการ สาระแน มาทำรูปแบบในโรงภาพยนตร์ หลังจากออกอากาศโทรทัศน์ยาวนานถึง 11 ปี ภาพยนตร์ทำรายได้ 91.94 ล้านบาท
เรื่องย่อ

จากใบสมัครกว่า 500 ใบ ถูกคัดเหลือเพียง 100 กว่าคน ในท้ายที่สุดกลายมาเป็น "สตาร์บัคส์" และ "หลังเลนส์" 2 บัณฑิตจบใหม่จากศิลปากร ว่าที่พนักงานตำแหน่งครีเอทีฟประจำทีมงานสาระแน กับงานแรกในชีวิตโดยได้รับมอบหมายให้ทำ 4 ภารกิจสำคัญนั่นคือการแคนดิต 4 ซูเปอร์สตาร์ชื่อดังของเมืองไทยและเอเชีย นั่นคือ ถ้า หม่ำ จ๊กมก นักแสดงตลกเจ้าของฉายาผู้กำกับ 300 ล้านตกอยู่ในสถานการณ์ที่ต้องแสดงบทผาดโผนแอ็คชั่นเสี่ยงตายที่ตัวเองปฏิเสธโดยการใช้ตัวแสดงแทนมาทั้งชีวิต, ไม่เคยมีใครลูบคม แอ๊ด คาราบาว ต้นตำรับศิลปินเพลงเพื่อชีวิตอันดับ 1 ของเมืองไทยผู้เป็นตำนานได้ บริษัทจึงมอบหมายให้สตาร์บัคส์และหลังเลนส์ทำยังไงก็ได้ให้ได้หนวดของพี่แอ๊ดมา, 2 สิ่งที่ โก๊ะตี๋ อารามบอย ตลกอารมณ์ดีขวัญใจมหาชนที่มีหนัง, ละคร, งานพิธีกร, โชว์ตัวมากที่สุดจะต้องเผชิญถึงขนาดต้องปาดน้ำตาด้วยความกลัวสุดขีด, BABY V.O.X Re.V ซูเปอร์สตาร์สุดฮอตจากประเทศเกาหลีที่ครองใจหนุ่มสาวทั่วเอเชีย ต้นแบบเกิร์ลกรุ๊ปสุดเซ็กซี่ แต่รักษาภาพลักษณ์ได้ดีไม่มีภาพหลุด แต่กลับถูกถ่ายคลิปลับในห้องนอน ซึ่งทั้งหมดต้องเกิดขึ้นโดยที่ห้ามให้ศิลปินทั้งหมดจะรู้ตัว ตลอดระยะเวลา 120 วันในการทำงาน นับตั้งแต่ลุกขึ้นจากเตียงไปจนถึงเข้านอนในแต่ละคืนตลอด 24 ชั่วโมง ได้ถูกกล้องจำนวนนับสิบนับร้อยตัวบันทึกชีวิตของทั้งคู่ไปพร้อม ๆ กับเหล่าซูเปอร์สตาร์ทั้ง 4 ที่ตกเป็นเหยื่อของ "ทีมงานสาระแน" ที่รวมหัวกันทั้งบริษัทและกลายเป็นส่วนหนึ่งของภาพยนตร์เรียลลิตี้คอมิดี้อารมณ์ดี "สาระแนห้าวเป้ง" เป็นที่เรียบร้อย
กรณีเกี่ยวข้องกับหม่ำ จ๊กมก

ในขณะที่สาระแนห้าวเป้งยังไม่ได้ออกฉายได้มีข่าวขึ้นในวันที่ 17 มีนาคม พ.ศ. 2552 โดยข่าวกล่าวว่าหม่ำ จ๊กมกโดนสาระแนแกล้งโดยหลอกว่าเป็นพรีเซนเตอร์เมาไม่ขับโดยตนนั่งกินสุราอยู่จะขับมอเตอร์ไซค์กลับก็กลัวไม่ปลอดภัย จึงตัดสินใจขึ้นรถแท็กซี่ แต่พอขึ้นรถถึงได้รู้ว่าโดนหลอก เพราะคนขับแท็กซี่ขับรถแบบหวาดเสียวตลอดทาง ทั้งแกล้งชนบ้านคน จะชนท้ายรถคันอื่น ที่มีถังแก๊ส 10 ถังบรรทุกอยู่ และมีเสียงระเบิดตูมตามดังสนั่นหวั่นไหวอย่างรุนแรงจนทำให้เกิดโมโหและฟ้องร้องความรับผิดชอบที่เกิดขึ้น
ในวันที่ 19 มีนาคม พิธีกรรายการสาระแนเปิ้ล นาคร ศิลาชัยได้กล่าวถึงกรณีการแกล้งหม่ำ จ๊กมก นั้นเนื่องจากตนสนิทกับหม่ำอย่างมากสนิทถึงขั้นไปกินข้าวด้วยกัน ขนาดกินข้าวกันอยู่ จะเอาเท้ามาปาดปากผมได้เลยซึ่งในขณะนั้นเองได้ถูกวิพากย์วิจารณ์ในแง่ลบโดยกล่าวว่าเป็นการโปรโมตหนังของตนโดยเจ้าตัวกล่าวไว้ว่า การโปรโมตต้องทำก่อนภาพยนตร์เข้าฉาย 1-2 อาทิตย์ แต่ภาพยนตร์เรื่องนี้มีกำหนดเข้าปลายเดือนเมษายน เหลือเวลาอีกเดือนครึ่ง จึงไม่ใช่การโปรโมตอย่างแน่นอน ทั้งนี้ ในการประชุมทีมงานครั้งล่าสุด ได้มีคนเสนอให้นำเรื่องนี้มาโปรโมตภาพยนตร์ แต่วิลลี่ แมคอินทอช หนึ่งในพิธีกรรายการสาระแนบอกไม่เอา จะทำให้ภาพยนตร์มีด้านลบ
ในวันที่ 25 มีนาคม หม่ำ จ๊กมก คู่กรณีได้รับทราบข่าวแล้วซึ่งในขณะนั้นหม่ำให้ยกโทษให้กับพิธีกรสาระแนทั้ง 3 คนซึ่งได้แก่ วิลลี่ เปิ้ลและหอยซึ่งทำให้หม่ำยอมยกโทษให้และติดต่อให้กับบริษัทของพิธีกรทั้ง 3 และในเวลาเดียวกันพิธีกรทั้ง 3 ก็ได้มาถึงเวิร์คพอยท์สตูดิโอและขอขมาและขอโทษกับหม่ำที่ได้แกล้งไป ซึ่งหม่ำก็ยอมให้อภัยแต่ในส่วนฉากที่แกล้งหม่ำนั้นยังคงอยู่ซึ่งในขณะนั้นเองชาวเน็ตบางคนได้วิพากย์วิจารณ์เกี่ยวกับกรณีนี้ว่าเป็นการโปรโมตของหนังตนและวาไรตี้ทอล์คโชว์ของหม่ำในชื่อว่า หม่ำ ออนสเตจ และถูกกล่าวว่าเป็นการหลอกหลวงคนดูซึ่งชาวเน็ตในเว็บบางแห่งได้วิจารณ์ในแง่ลบพอสมควร
นักแสดง

| ภาพยนตร์ สาระแน ห้าวเป้ง |
| --- | --- |

รับบทเป็น: นักแสดงนำโดย
สตาร์บัคส์: พงศ์พิชญ์ ปรีชาบริสุทธิ์กุล
หลังเลนส์: เสกสรร รัตนพรพิศ
วิลลี่: เริงฤทธิ์ แมคอินทอช
เปิ้ล: นาคร ศิลาชัย
หอย: เกียรติศักดิ์ อุดมนาค
แอ๊ด: ยืนยง โอภากุล
พี่หม่ำ: เพ็ชรทาย วงษ์คำเหลา
โก๊ะตี๋: โก๊ะตี๋ อารามบอย
รอ: กฤษณะ จิตรเนาวรัตน์
เคน: ปิติพันธุ์ พงษ์พานิช
แจ๊ส: แจ๊ส ชวนชื่น
น้าอ่าง: อ่าง เถิดเทิง
แหล่งข้อมูลอื่น

เว็บไซต์อย่างเป็นทางการของภาพยนตร์ เก็บถาวร 2009-03-27 ที่ เวย์แบ็กแมชชีน
ตัวอย่างหนัง "สาระแนห้าวเป้ง"
ทีเชอร์ สาระแน ห้าวเป้ง!!
สาระแน ห้าวเป้ง!! ที่ สยามโซน
| ด ค กสาระแน |
| --- | --- |
พิธีกร: วิลลี่ แมคอินทอช • เกียรติศักดิ์ อุดมนาค • นาคร ศิลาชัย • รมิตา มหาพฤกษ์พงศ์
ภาพยนตร์: สาระแน ห้าวเป้ง!! (2552) • สาระแนสิบล้อ (2553) •  สาระแนเห็นผี (2553) • สาระแน โอเซกไก (2555) • สาระแน เลิฟยูววว (2560) • รายชื่อนักแสดง
 ดูเพิ่ม : สาระแน แปซิฟิค • สาระแนดารา • สาระแน แชนแนล • กันตนา
อภิวิชญ์ จักษ์ตรีมงคล

| อภิวิชญ์ จักษ์ตรีมงคล |
| --- | --- |
เกิด: 21 มีนาคม พ.ศ. 2538 (29 ปี) อภิวิชญ์ จักษ์ตรีมงคล
อาชีพ: นักแสดง นายแบบ
ผลงานเด่น: ราวี จาก ทรายย้อมสี (2560)   จงเจตต์ จาก เพลิงริษยา (2562)   ไม้ จาก เรือนร่มงิ้ว (2564)
สังกัด: ช่อง 8   (2558–ปัจจุบัน)
อภิวิชญ์ จักษ์ตรีมงคล ชื่อเล่น มาร์ค เป็นนายแบบและนักแสดงชาวไทยสังกัด ช่อง 8
ประวัติ

มาร์ค อภิวิชญ์ เกิดเมื่อวันที่ 21 มีนาคม พ.ศ. 2538 จบการศึกษาระดับมัธยมศึกษาตอนปลายจากโรงเรียนเตรียมอุดมศึกษา ระดับอุดมศึกษานิติศาสตร์บัณฑิตจุฬาลงกรณ์มหาวิทยาลัย เกียรตินิยมอันดับ 1 จบเนติบัณฑิต รุ่น ๗๑ งานอดิเรกคือ เล่นฟุตบอลและถ่ายรูป
มาร์คเข้าสู่วงการเมื่อปี พ.ศ. 2556 โดยการชักชวนของ "ก้อง ปรีดิยุช รัตนงาม" มิวสิกวีดีโอเพลงแรกที่แสดงคือ เพลง "หยิ่ง" ของเฟย์ ฟาง แก้ว ละครโทรทัศน์เรื่องแรกที่แสดงคือ "ลุ้นรักข้ามรั้ว"  ปัจจุบันเซ็นสัญญาเป็นนักแสดงในสังกัด ช่อง 8
ผลงาน > มิวสิกวิดีโอ

"หยิ่ง" - เฟย์ ฟาง แก้ว
"ให้" - หญิง ธิติกานต์
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 8
| พ> ศ. | เรื่อง | บทบาท |
| --- | --- | --- |
| 2558 | ลุ้นรักข้ามรั้ว | ชายเล็ก |
| 2559 | พี่เลี้ยง | โชติวัน โชติวันรัตน์ |
| 2560 | ทรายย้อมสี | ราวี |
| 2562 | เพลิงริษยา | จงเจตต์ พากเพียร (เจตต์) |
| 2562 | เล่ห์รัญจวน | ระพี |
| 2564 | เรือนร่มงิ้ว | ไม้ |
| 2564 | สูตรเล่ห์เสน่หา | ปลัดวันรบ |
| 2566 | ตะนาวศรี | เคนโตะ |
| 2567 | บุหลันมันตรา | พฤกษ์/พร้าว |
รางวัล

| ปี | รางวัล | สาขา | ผล |
| --- | --- | --- | --- |
| 2558 | Cleo 50 Most Eligible Bachelors 2015 | The Most Grooming God Bachelor by CLINIQUE for Men สุดยอดหนุ่มหล่อเนี้ยบนำเทรนด์ | ได้รับรางวัล |
แหล่งข้อมูลอื่น

อภิวิชญ์ จักษ์ตรีมงคล ที่อินสตาแกรม
อภิวิชญ์ จักษ์ตรีมงคล ที่เฟซบุ๊ค
หุ่นยนต์อัตโนมัติ

หุ่นยนต์อัตโนมัติ (autonomous robots) เป็นหุ่นยนต์ที่สามารถทำงานตามคำสั่งที่กำหนดได้ภายใต้สภาพแวดล้อมที่ไม่แน่นอนโดยปราศจากการควบคุมจากมนุษย์ ในปัจจุบันหุ่นยนต์หลายชนิดมีคุณสมบัติของความอัตโนมัติ (autonomy)ในระดับหนึ่ง หุ่นยนต์ต่างชนิดถูกสร้างต่างวัตถุประสงค์ ความอัตโนมัติก็จะแตกต่างกันออกไปขึ้นอยู่กับชนิดของงาน งานบางอย่างต้องการหุ่นยนต์ที่มีความอัตโนมัติสูง เช่นงานสำรวจอวกาศ, งานตัดหญ้า, งานดูดฝุ่น และงานบำบัดน้ำเสียเป็นต้น สำหรับหุ่นยนต์ในอุตสาหกรรมยุคใหม่ แม้ว่าตัวหุ่นยนต์ประเภทแขนกล (robot arm) จะถูกยึดอยู่กับที่ เราก็สามารถพิจารณาได้ว่ามันมีความอัตโนมัติภายใต้สภาวะแวดล้อมของมัน ซึ่งเป้าหมายในการทำงานของมันคือหยิบจับวัตถุที่ไหลมาตามสายพานให้ถูกต้อง โดยจะไม่ทราบได้เลยว่าวัตถุชิ้นต่อไปจะผ่านมาเมื่อไร
จึงกล่าวได้ว่า ความอัตโนมัติเป็นสาขาหนึ่งของวิทยาการหุ่นยนต์อันจะช่วยให้หุ่นยนต์สามารถอยู่รอดในสิ่งแวดล้อม ไม่ว่าจะเป็นพื้นดิน ใต้น้ำ ในอากาศ ใต้ดิน หรือในอวกาศ หุ่นยนต์อัตโนมัติแบบสมบูรณ์ (fully autonomous robot) เรียกได้ว่าเป็นหุ่นยนต์ที่มีความสามารถดังต่อไปนี้
รับรู้สิ่งแวดล้อม
สามารถทำงานได้ด้วยตนเองในช่วงเวลาหนึ่งโดยปราศจากการควบคุมจากมนุษย์ ซึ่งการทำงานด้วยตนเองนี้จะเป็นประโยชน์อย่างมากในงานสำรวจพื้นผิวดาวอังคาร ซึ่งการติดต่อระหว่างมนุษย์บนโลกกับหุ่นยนต์อาจขัดข้องจากสัญญาณรบกวน
สามารถเคลื่อนไหวตัวมันเองทั้งหมดหรือบางส่วนได้ด้วยตนเองโดยไม่อาศัยการช่วยเหลือจากมนุษย์
สามารถหลีกเลียงการทำร้ายมนุษย์ ทรัพย์สิน หรือทำร้ายตัวเองได้ เว้นแต่ถูกออกแบบมา
นอกจากนี้หุ่นยนต์อัตโนมัติอาจสามารถเรียนรู้ พัฒนาขีดความสามารถของมันเพื่อความสำเร็จในการปฏิบัติงาน หรือสามารถปรับตัวต่อการเปลี่ยนแลงของสิ่งแวดล้อมได้ แม้ว่าหุ่นยนต์อัตโนมัติจะมีความอัตโนมัติในระดับหนึ่ง มันก็ยังคงต้องการการบำรุงรักษาตามปกติเหมือนเครื่องจักรอื่นๆ
ศาสตราจารย์ George A. Bekey แห่งมหาวิทยาลัยเซาเทิร์นแคลิฟอร์เนีย ได้ให้นิยามหุ่นยนต์ว่าเป็น "เครื่องจักรที่สามารถ รับรู้ คิด และกระทำ" (A machine that senses, thinks, and acts)
ดูเพิ่ม

หุ่นยนต์
อาซิโม
แหล่งข้อมูลอื่น

"Autonomous Robots", โดย George A. Bekey สำนักพิมพ์ MIT Press ปี ค.ศ. 2005
"Introduction to Autonomous Mobile Robots", โดย Roland Siegwart และ Illah R. Nourbakhsh สำนักพิมพ์ MIT Press ปี ค.ศ. 2004
สโมสรวอลเลย์บอลวิสาขา

สโมสรวอลเลย์บอลวิสาขา เป็นสโมสรวอลเลย์บอลอาชีพในประเทศไทย ก่อตั้งขึ้นในปี พ.ศ. 2559 ปัจจุบันแข่งขันอยู่ในวอลเลย์บอลไทยแลนด์ลีก
ชื่อก่อนหน้า

พ.ศ. 2559 – พ.ศ. 2560 : เอ็นเค ฟิตเนส สมุทรสาคร
พ.ศ. 2561 – พ.ศ. 2564 : วิสาขา
เกียรติประวัติและผลงาน > การแข่งขันในประเทศ

รองชนะเลิศ (1) : 2018
อันดับที่ 3 (1) : 2017
รองชนะเลิศ (1) : 2017
รายชื่อผู้เล่นชุดปัจจุบัน > รายชื่อผู้เล่นฤดูกาล 2020-21

ข้อมูล ณ เดือนมีนาคม พ.ศ. 2564
| หมายเลข | ชื่อ | ตำแหน่ง | ส่วนสูง (ม> ) | วันเกิด |
| --- | --- | --- | --- | --- |
| 1 |  ชนาธิป จำปาเสน | ตัวเซต | 1.84 | 18 มกราคม ค.ศ. 1993(1993-01-18) |
| 2 |  จักรแก้ว จูเชียร | ตัวรับอิสระ | 1.70 | 17 ธันวาคม ค.ศ. 2000(2000-12-17) |
| 3 |  จักรพงศ์ ทองกลาง | ตัวรับอิสระ | 1.73 | 1 สิงหาคม ค.ศ. 1995(1995-08-01) |
| 4 |  เดชวัฒน์ แจ้งสว่าง | ตัวบล็อกกลาง | 1.93 | 14 สิงหาคม ค.ศ. 2001(2001-08-14) |
| 5 |  ศุภชัย ประจง | ตัวบล็อกกลาง | 1.85 | 15 กรกฎาคม ค.ศ. 1994(1994-07-15) |
| 6 |  ศิวพล สุวรรณศรี | ตัวบล็อกกลาง | 1.95 | 7 ตุลาคม ค.ศ. 1996(1996-10-07) |
| 7 |  ศิริเทพ พัสดุ | ตัวตบหัวเสา | 1.87 | 1 ธันวาคม ค.ศ. 1995(1995-12-01) |
| 8 |  สมทรง แก้วระวัง | ตัวตบหัวเสา | 1.87 | 7 กรกฎาคม ค.ศ. 1999(1999-07-07) |
| 9 |  อนุชา คชวงษ์ | ตัวตบหัวเสา | 1.85 | 7 กรกฎาคม ค.ศ. 2001(2001-07-07) |
| 10 |  ภัทรภณ บัวพุด | ตัวบล็อกกลาง | 1.90 | 16 ตุลาคม ค.ศ. 1990(1990-10-16) |
| 11 |  สุพพัต กันวิหค | ตัวตบตรงข้าม | 1.90 | 29 พฤษภาคม ค.ศ. 1998(1998-05-29) |
| 12 |  เกียรติกูล ใจแสน | ตัวบล็อกกลาง | 1.86 | ตุลาคม ค.ศ. 1990(1990-10-00) |
| 14 |  กฤษฎา สมคะเน  | ตัวตบหัวเสา | 1.90 | 28 กันยายน ค.ศ. 1990(1990-09-28) |
| 16 |  ราชันย์ ประกอบปราณ | ตัวตบตรงข้าม | 1.83 | 27 ธันวาคม ค.ศ. 2000(2000-12-27) |
| 17 |  ชุติพงษ์ ศุกรโยธิน | ตัวตบตรงข้าม | 1.87 | 7 มีนาคม ค.ศ. 1992(1992-03-07) |
| 19 |  กิตติชัย สังเมียน | ตัวเซต | 1.85 | 18 มิถุนายน ค.ศ. 2001(2001-06-18) |
| 22 |  กิตติชัย สังเมียน | ณัฐติพงษ์ โรมาโน่ | 1.86 | 28 สิงหาคม ค.ศ. 2001(2001-08-28) |
| 23 |  คงกะพัน ทองขาว | ตัวเซต | 1.83 | 15 มกราคม ค.ศ. 2001(2001-01-15) |
ผู้เล่นนำเข้า

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| ฤดูกาล | หมายเลข | ผู้เล่น | ตำแหน่ง | ประเทศ | รายการที่ร่วมแข่งขัน | รายการที่ร่วมแข่งขัน | รายการที่ร่วมแข่งขัน | รายการที่ร่วมแข่งขัน |
| ฤดูกาล | หมายเลข | ผู้เล่น | ตำแหน่ง | ประเทศ | ไทยแลนด์ลีก | ไทยแลนด์ลีก | ซูเปอร์ลีก |  |
| ฤดูกาล | หมายเลข | ผู้เล่น | ตำแหน่ง | ประเทศ | เลก 1 | เลก 2 | ซูเปอร์ลีก |  |
| 2017–18 | 8 | เฮนรี ชาน | ตัวเซต |  ฮ่องกง | ✔ | – | – |  |
| 2017–18 | 9 | รัสเม็ย มาย | ตัวตบหัวเสา |  กัมพูชา | ✔ | ✔ | – |  |
| 2017–18 | 19 | ฉี จินเก็ง | ตัวตบหัวเสา |  จีน | – | – | ✔ |  |
| 2017–18 | 20 | อู๋ ไจ๋ | ตัวเซต |  จีน | – | – | ✔ |  |
| 2018–19 | 4 | โรดรีกู ดา ซิลวา | ตัวตบตรงข้ามหัวเสา |  บราซิล | ✔ | ✔ | ✔ |  |
| 2018–19 | 12 | เปาโล ลามัวเนียร์ | ตัวเซต |  บราซิล | ✔ | – | – |  |
| 2018–19 | 20 | อู๋ ไจ๋ | ตัวเซต |  จีน | – | ✔ | ✔ |  |
| 2019–20 | 15 | มาร์ค เอสเปโฮ | ตัวตบหัวเสา |  ฟิลิปปินส์ |  |  |  |  |
| 2019–20 | 16 | ไคโอ ฟาบีโอ โฮชา | ตัวตบหัวเสา |  บราซิล |  |  |  |  |